turjo4nis/wikipedia-bn-dump-20250701 huggingface dataset:
শ্যামলী সিনেমা হল

শ্যামলী সিনেমা হল বাংলাদেশের রাজধানী ঢাকার মিরপুর থানার শ্যামলীতে অবস্থিত একটি চলচ্চিত্র প্রেক্ষাগৃহ। মূলত এই প্রেক্ষাগৃহের নামানুসারেই এলাকাটির নামকরণ করা হয়েছে "শ্যামলী"।

ইতিহাস 

এম এ গাফফার ১৯৭৬ সালের ২৬ মার্চ শ্যামলী সিনেমা হল চালু করেন। এর আসন সংখ্যা ছিল ১৩০০। শ্যামলীতে প্রদর্শিত প্রথম চলচ্চিত্রটি ছিল জাল থেকে জ্বালা। ২০০৭ সালে শ্যামলী সিনেমা হলের পুরোনো ভবনটি ভেঙে শ্যামলী স্কয়ার মার্কেট কমপ্লেক্স নির্মাণকাজ শুরু হয়। ফলে ঐ বছরের ৩১ আগস্ট শ্যামলী সিনেমা বন্ধ হয়ে যায়। পরবর্তীতে এম এ গাফফারের পাঁচ ছেলের উদ্যোগে ২০১৪ সালের ১৪ এপ্রিল শ্যামলী স্কয়ার কমপ্লেক্সের এক অংশে নতুন রূপে শ্যামলী সিনেমা হল চালু হয়। সিনেমা হলটিতে আধুনিক সুযোগ সুবিধা যোগ করা হয় এবং আসন সংখ্যা কমিয়ে ৩০৬টিতে নিয়ে আসা হয়।

তথ্যসূত্র

বহিঃসংযোগ 

১৯৭৬-এ বাংলাদেশে প্রতিষ্ঠিত
ঢাকার প্রেক্ষাগৃহ
তোরবাতে জাম শরণার্থী শিবির

তোরবাতে জাম শরণার্থী শিবির পূর্ব ইরানে অবস্থিত একটি শরণার্থী শিবির। রিফিউজি ক্যাম্পটি ১৯৯৮ সালে প্রতিষ্ঠিত হয়।

ক্যাম্পটি ১০০ হেক্টর জমির উপর অবস্থিত। ২০০৮ সালের হিসাবানুযায়ী, ক্যাম্পটিতে প্রায় ৫,০০০ জন আফগান শরণার্থী বাস করেন। ক্যাম্পটিতে অনেকগুলো পাকা দালান, স্কুল, ক্লিনিকসহ একটি মসজিদ আছে।

২০০৮ সালে তৎকালীন জাতিসংঘ শরণার্থীবিষয়ক হাইকমিশনার আন্তোনিও গুতেরেস ক্যাম্পটিকে 'ইরানের সেরা শরণার্থী শিবির' বলে অভিহিত করেন।

তথ্যসূত্র

শরণার্থী শিবির
ইরান
আফগানিস্তান
আফগান শরণার্থী শিবির, সাভেহ

আফগান শরণার্থী শিবির, সাভেহ (ফার্সি:اردوگاه افغاني) ইরানের মারকাজি প্রদেশে অবস্থিত একটি শরণার্থী শিবির। এই রিফিউজি ক্যাম্পে আফগানিস্তান থেকে আগত শরণার্থীরা বাস করেন। ২০০৬ সালের হিসাবানুযায়ী, ক্যাম্পটিতে ৩,৭২৭ জন আফগান শরণার্থী ও ৬৪৯টি পরিবার বাস করে।

তথ্যসূত্র 

শরণার্থী শিবির
ইরান
আফগানিস্তান
ফুলতলা মোহাম্মাদিয়া আলিম মাদ্রাসা

ফুলতলা মোহাম্মাদিয়া আলিম মাদ্রাসা বরগুনা জেলার বেতাগী উপজেলার ১ নং বিবিচিনি ইউনিয়নের ফুলতলা গ্রামে অবস্থিত একটি মাদ্রাসা। ১৯৮৪ সালে আলহাজ্ব মো:খলিলুর রহমান বিশ্বাস  মাদরাসাটি প্রতিষ্ঠিত হয়েছে। প্রতিষ্ঠানটিতে ইবতেদায়ী, দাখিল ও আলিম শ্রেণীতে পাঠদান চালু আছে যা বাংলাদেশ মাদ্রাসা শিক্ষা বোর্ডের অধিভুক্ত।

ইতিহাস 
১৯৭৬ সালে ফুলতলা ফোরকানিয়া মাদ্রাসা নামে এর কার্যক্রম শুরু হয়। ১৯৮৬ সালে মাদরাসাটি দাখিল ও ১৯৯৪ সালে আলিম পর্যায়ে উন্নীত হয়। ১ জানুয়ারী ১৯৮৬ সালে দাখিল এবং ১ জুলাই ১৯৯৫ সালে আলিম এর অনুমোদন লাভ করে এই প্রতিষ্ঠানটি।

বিভাগসমূহ 
ইবতেদায়ী 
দাখিল
আলিম

অবকাঠামো 
এই প্রতিষ্ঠানটি সর্বোমোট ১৬৬ শতক জমির উপর প্রতিষ্ঠিত। এর ৪টি নিজস্ব ভবন রয়েছে। এর,
শ্রেণি কক্ষ ১৪ টি, অফিস কক্ষ ২ টি, শিক্ষক মিলনায়তন ১ টি, গ্রন্থাগার ১টি, কম্পিউটার কক্ষ ১ টি এবং ছাত্র-ছাত্রীদের জন্য ২ টি পৃথক কমন রুম আছে।

তথ্যসূত্র

১৯৮৪-এ প্রতিষ্ঠিত শিক্ষাপ্রতিষ্ঠান
বরগুনা জেলার আলিয়া মাদ্রাসা
বেতাগী উপজেলা
১৯৮৪-এ বাংলাদেশে প্রতিষ্ঠিত
থার্মিস্টর

থার্মিস্টর (Thermistor) এমন একধরনের রেজিস্টর, যেটির রেজিস্ট্যান্স নির্ভর করে তাপমাত্রার উপর। মূলত এটিকে তাপমাত্রা সেন্সর হিসেবে ব্যবহার করা হয়। এটি তাপমাত্রা সংবেদনশীল পদার্থ দ্বারা তৈরি করা হয়। থার্মিস্টর সাধারণত -৫৫ ডিগ্রি সেলসিয়াস থেকে +২০০ ডিগ্রি সেলসিয়াস তাপমাত্রায় কাজ করে।

প্রকারভেদ 
এটি দুই প্রকারের হয়ে থাকে। 
১। ধনাত্মক তাপমাত্রা গুনাঙ্ক [Positive Temperature Coefficient (PTC)]
২। ঋণাত্মক তাপমাত্রা গুনাঙ্ক [Negative Temperature Coefficient (NTC)]

ধনাত্মক তাপমাত্রা গুনাঙ্ক 
তাপমাত্রা বৃদ্ধি পেলে যে থার্মিস্টরের রেজিস্ট্যান্স বৃদ্ধি পায়, তাকে ধনাত্মক তাপমাত্রা গুনাঙ্ক থার্মিস্টর বলে।

ঋণাত্মক তাপমাত্রা গুনাঙ্ক 
তাপমাত্রা বৃদ্ধি পেলে যে থার্মিস্টরের রেজিস্ট্যান্স কমে যায়, তাকে ঋণাত্মক তাপমাত্রা গুনাঙ্ক থার্মিস্টর বলে।

ইতিহাস
প্রথম এনটিসি থার্মিস্টর আবিষ্কৃত হয়েছিল মাইকেল ফ্যারাডে কর্তৃক ১৮৩৩ সালে, যিনি সিলভার সালফাইডের অর্ধপরিবাহী আচরণ সম্পর্কে কাজ করেছেন। ফ্যারাডে অবহিত করেন যে, তাপমাত্রা বৃদ্ধির ফলে সিলভার সালফাইডের রোধকতা নাটকীয়ভাবে কমছে।(এটি অর্ধপরিবাহী উপাদানের প্রথম নথিভুক্ত পর্যবেক্ষণ ছিল।)
প্রথম দিকে থার্মিস্টর উৎপাদন করা কঠিন ছিল এবং ব্যবহারক্ষেত্রের জন্য প্রযুক্তি সীমিত ছিল। ফলে ১৯৩০-এর দশক পর্যন্ত থার্মিস্টরের বাণিজ্যিক উৎপাদন শুরু হয় নি। বাণিজ্যিকভাবে দৃশ্যমান থার্মিস্টর আবিষ্কৃত হয়েছিল স্যামুয়েল রুবেন কর্তৃক ১৯৩০ সালে।

উৎপত্তি
থার্মিস্টর শব্দটি থার্মো এবং রেজিস্টর এর সমন্বয়ে গঠিত।

তথ্যসূত্র

ইলেকট্রনিক্স
থার্মোমিটার
উত্তাপন, বায়ুচলন এবং শীতাতপ নিয়ন্ত্রণ ব্যবস্থা
সুবেদী গ্রাহক
আলুব মহাদেব মন্দির

আলুব মহাদেব মন্দির হল ভারতের কেরল রাজ্যের এরনাকুলম জেলায় পেরিয়ার নদের তীরে আলুব মনপ্পুরমের অবস্থিত একটি প্রাচীন হিন্দু মন্দির। এই মন্দিরের প্রধান উপাস্য দেবতা হলেন শিব। কিংবদন্তি অনুযায়ী, এই মন্দিরে দেবপ্রতিষ্ঠা করেছিলেন ঋষি পরশুরাম। এটি কেরলের ১০৮ শিব মন্দিরের অন্যতম।

তথ্যসূত্র 

১০৮ শিব মন্দির
কেরলের শিব মন্দির
এরনাকুলম জেলার হিন্দু মন্দির
মনের জ্বালা

মনের জালা হচ্ছে ২০১১ সালে মুক্তিপ্রাপ্ত বাংলাদেশী মারপিট-প্রণয়ধর্মী চলচ্চিত্র। চলচ্চিত্রটি পরিচালনা করেছেন মালেক আফসারী ও প্রযোজনা করেছেন হার্টবিট প্রোডাকশন। চলচ্চিত্রটিতে প্রধান ভূমিকা অভিনয় করেছেন বাংলাদেশী সুপারস্টার শাকিব খান ও অপু বিশ্বাস। এটি ২০১১ সালে মুক্তিপ্রাপ্ত শাকিব খানের প্রথম চলচ্চিত্র। এটি মনের জ্বালা - মোস্ট ওয়ান্টেড নামে আন্তর্জাতিক বাজারে মুক্তি দেওয়া হয়।

অভিনয়শিল্পী

কুশলীব

প্রযুক্তিগত বিবরণ

সঙ্গীত

গানের তালিকা

তথ্যসূত্র

বহিঃসংযোগ

 

২০১১-এর চলচ্চিত্র
২০১০-এর দশকের প্রণয়ধর্মী চলচ্চিত্র
২০১০-এর দশকের মারপিটধর্মী চলচ্চিত্র
বাংলাদেশী প্রণয়ধর্মী চলচ্চিত্র
বাংলাদেশী মারপিটধর্মী চলচ্চিত্র
মালেক আফসারী পরিচালিত চলচ্চিত্র
আলী আকরাম শুভ সুরারোপিত চলচ্চিত্র
২০১০-এর দশকের বাংলা ভাষার চলচ্চিত্র
বাংলাদেশী মারপিটধর্মী রোমাঞ্চকর চলচ্চিত্র

বাংলা ভাষার বাংলাদেশী চলচ্চিত্র
তেলুগু চলচ্চিত্রের বাংলাদেশী পুনর্নির্মাণ
ভারতীয় চলচ্চিত্রের বাংলাদেশী পুনর্নির্মাণ
তরঘার জেলা

তরঘার জেলা (, ), ইংরেজি কালো পর্বত পূর্বে কালা ঢাকা হিসাবে পরিচিত ছিল; পাকিস্তানের খাইবার পাখতুনখোয়া প্রদেশের হাজারা বিভাগের একটি ক্ষুদ্রতম জেলা। এটি ইসলামী প্রজাতন্ত্র পাকিস্তানের সংবিধানের অনুচ্ছেদের ২৪৬ এর অধীনে ২০১১ সালে মনসেরা জেলা থেকে সরকারীভাবে আলাদা জেলা করা হয়েছিল। ১৯৯৮ সালের আদমশুমারীর হিসাব অনুযায়ী, কালা ঢাকার নামে পরিচিত মনসেরা উপবিভাগটি জনসংখ্যা ছিল প্রায় ১,৭৪,৭০০ জন, যার মধ্যে থেকে প্রায় ৯৬% ছিল পশতু ভাষাভাষী।

প্রশাসন
তরঘার খাইবার পাখতুনখোয়া জেলার একটি জেলা। এটি ৪৯৪ বর্গ কিমি (২৫,৮১২৫ একর) এলাকা জুড়ে অবস্থান করছে এবং ২টি তহসিল বিভক্ত, যেখানে ১৬টি ইউনিয়ন পরিষদ রয়েছে।

 জুদবা তহসিল
 খান্দার তহসিল

তথ্যসূত্র

তরঘার জেলা
খাইবার পাখতুনখোয়ার জেলা
উচ্চ কোহিস্তান জেলা

উচ্চ কোহিস্তান জেলা (, ) পাকিস্তানের খাইবার পাখতুনখোয়া প্রদেশের হাজারা বিভাগে অবস্থিত একটি অন্যতম জেলা।

সংক্ষিপ্ত বিবরণ এবং ইতিহাস 
২০১৪ সালে, পাকিস্তান সরকার কোহিস্থান জেলাকে দুই জেলায় ভাগ করেন, একটি উচ্চতর কোহিস্তান এবং অপরটি নিম্ন কোহিস্তান।

২০১৭ সালের জনসংখ্যার আদমশুমারীর হিসাব অনুযায়ী, উচ্চতর কোহিস্থান জেলার মোট জনসংখ্যা ছিল প্রায় ৩০৬,৩৩৭ জন। যার মধ্যে দাসসুর জনসংখ্যা ছিল ২২২,২৮২ এবং কান্দিয়ার জনসংখ্যা ছিল ৮৪,০৫৫ জন। জেলাটি জনসংখ্যার প্রায় ১০০% গ্রামীণ বসবাসকারী। ২০১৭ সালের আদমশুমারি অনুযায়ী, জেলাটির মোট ঘরবাড়ির সংখ্যা ছিল ৩৯,৮৪৯ টি।

তথ্যসূত্র 

 
খাইবার পাখতুনখোয়ার জেলা
ইরানে হিন্দুধর্ম

ঊনবিংশ শতাব্দীতে ইরানের বন্দর আব্বাসে একটি হিন্দু মন্দিরের দেখা পাওয়া গিয়েছিল এবং ঐ শতাব্দীতেই জাহেদান শহরে ভারতীয় বণিকগণ একটি হিন্দু মন্দির স্থাপন করেন। ইরানে হিন্দুরা দেশটির মোট জনসংখ্যার ০.১% এরও কম।

১৯৭৬ সালে অভয়চরণারবিন্দ ভক্তিবেদান্ত স্বামী প্রভুপাদ দেশটির রাজধানী তেহরান সফর করেন। ১৯৭৭ সাল থেকে দেশটিতে ইসকন একটি নিরামিষ রেস্তোরাঁ চালায়।

আরও দেখুন 

 ইরানে শিখধর্ম
 ইরানে বৌদ্ধধর্ম
 ইরানে ধর্মনিরপেক্ষতা

তথ্যসূত্র

বহিঃসংযোগ 
ইরানি গৌড়ীয় বৈষ্ণবদেরকে শরণার্থী পরিসংখ্যান দেওয়া হল

 
ইরান
দেশ অনুযায়ী হিন্দুধর্ম
মধ্যপ্রাচ্যে হিন্দুধর্ম
ইরানে ধর্ম
হঙ্গু জেলা

হঙ্গু জেলা (, ) পাকিস্তানের খাইবার পাখতুনখোয়া প্রদেশের কোহাত বিভাগের একটি জেলা। জেলাটি তার নাম হঙ্গু শহরের নাম থেকে নেওয়া হয়েছে, যেটি প্রশাসনিক কেন্দ্র হিসেবে পরিচালিত হয়। হঙ্গু নামটি কখনও কখনও মিরানজাই উপত্যকায় ব্যবহার করা যেতে পারে, যেটি সামানা অঞ্চলের সীমানা বরাবর আংশিকভাবে জেলার অভ্যন্তরে অবস্থিত।

জনসংখ্যার উপাত্ত
১৯৯৮ সালের আদমশুমারীর হিসাব অনুযায়ী, জেলাটির মোট জনসংখ্যা ছিল প্রায় ৩,১৫,০০০ জন এর মত। প্রধান প্রথম ভাষা বা মাতৃভাষা হচ্ছে পশতু, যেটি জনসংখ্যার প্রায় ৯৮.৮% মানুষ ব্যবহার করে থাকেন।

প্রশাসনিক বিভাগ
হঙ্গু জেলা ২টি তহসিল নিয়ে গঠিত হয়েছে:
 হঙ্গু
 থাল

তথ্যসূত্র

আরও পড়ুন

খাইবার পাখতুনখোয়ার জেলা
হঙ্গু জেলা, পাকিস্তান
সাঈদ এস্কান্দার

সাঈদ এস্কান্দার (১৩ জানুয়ারী ১৯৫৩ - ২৩ সেপ্টেম্বর ২০১২) ছিলেন একজন বাংলাদেশী রাজনীতিবিদ। তিনি বাংলাদেশ জাতীয়তাবাদী দল–বিএনপির রাজনীতিবিদ এবং ফেনী-১ আসনের সাবেক সংসদ সদস্য। তিনি বিএনপির প্রতিষ্ঠাতা শহীদ রাষ্ট্রপতি জিয়াউর রহমানের শ্যালক এবং বাংলাদেশের সাবেক প্রধানমন্ত্রী বেগম খালেদা জিয়ার ছোট ভাই।

প্রথম জীবন 
সাঈদ এস্কান্দার ১৩ জানুয়ারি ১৯৫৩ সালের দিনাজপুরে জন্মগ্রহণ করেন। বাবা জনাব ইস্কান্দর মজুমদার এবং মা বেগম তৈয়বা মজুমদার। আদি পৈতৃকনিবাস ফেনী জেলার ফুলগাজী উপজেলার শ্রীপুর গ্রামের মজুমদার বাড়ী। তিনি ১৯৬৯ সালে বিপ্লবী ছাত্র ইউনিয়নের দিনাজপুর জেলার সাধারণ সম্পাদক ছিলেন। পরে তিনি একই সংগঠনের কেন্দ্রীয় কমিটির সহ-সভাপতিও হন।

পেশা 
তিনি ১৯৭৪ সালে বাংলাদেশ সেনাবাহিনীতে যোগ দেন। ইঞ্জিনিয়ারিং কোরের এই কর্মকর্তা মেজর পদ থেকে ১৯৮২ সালে সেনাবাহিনী থেকে অবসর গ্রহণ করেন। তিনি বাংলাদেশ জাতীয়তাবাদী দলে যোগ দেন এবং ফেনী -১ থেকে সংসদে নির্বাচিত হন। তিনি ইসলামিক টেলিভিশনের প্রতিষ্ঠাতা চেয়ারম্যান ছিলেন।

মৃত্যু 
২৩ সেপ্টেম্বর ২০১২ সালে ফুসফুসের ক্যান্সারে যুক্তরাষ্ট্রের নিউইয়র্কে তিনি মারা যান। তাকে বনানী সামরিক কবরস্থানে দাফন করা হয়।

তথ্যসূত্র 

১৯৫৩-এ জন্ম
২০১২-এ মৃত্যু
অষ্টম জাতীয় সংসদ সদস্য
বাংলাদেশ জাতীয়তাবাদী দলের রাজনীতিবিদ
বাংলাদেশী সেনা কর্মকর্তা
বাংলাদেশী রাজনীতিবিদ অসম্পূর্ণ
ফেনী জেলার রাজনীতিবিদ
মজুমদার–জিয়া পরিবার
বাংলাদেশ সেনাবাহিনীর অফিসার
২১শ শতাব্দীর বাঙালি
২০শ শতাব্দীর বাঙালি
২০শ শতাব্দীর মুসলিম
বাংলাদেশী সুন্নি মুসলিম
কারাক জেলা

কারাক জেলা (, ) পাকিস্তানের খাইবার পাখতুনখোয়া প্রদেশের কোহাত বিভাগের একটি জেলা। ভৌগোলিক অবস্থান অনুযায়ী জেলাটির দক্ষিণে কোহাত জেলা এবং পেশোয়ার ও করাচির মধ্যবর্তী প্রধান সিন্ধু মহাসড়কের বন্নু ও লাক্কি মারওয়াত জেলার উত্তর দিকে অবস্থিত। এটি প্রাদেশিক রাজধানী পেশোয়ার থেকে প্রায় ১২৩ কিলোমিটার দূরত্বে অবস্থিত। ১৯৮২ সালে এটি একটি জেলা হিসেবে মর্যাদা লাভ করে, এর আগে এটি কোহাত জেলার একটি অংশ ছিল। ১৯৯৮ সালের আদমশুমারীর হিসাব অনুসারে, জেলাটির মোট জনসংখ্যা ছিল প্রায় ৪,৩১,০০০ জন। এখানকার মানুষের প্রধান ভাষা হচ্ছে পশতু, যেটি জনসংখ্যার প্রায় ৯৯.৭% মানুষ মাতৃভাষা হিসেবে ব্যবহার করে থাকেন।

জনসংখ্যার উপাত্ত

জনসংখ্যা
২০১৭ সালের আদমশুমারীর হিসাব অনুযায়ী কারাক জেলার জনসংখ্যা ছিল প্রায় ৭০৬,২৯৯ জন এর মত।

প্রশাসনিক বিভাগ
কারাক জেলা প্রশাসনিকভাবে ৩টি তহসিল নিয়ে গঠিত হয়েছে।
 বান্দা দাউদ শাহ
 কারাক
 তখত-ই-নসরতি

তথ্যসূত্র

খাইবার পাখতুনখোয়ার জেলা
কারাক জেলা
কোহাত জেলা

কোহাত জেলা (, ) পাকিস্তানের খাইবার পাখতুনখোয়া প্রদেশের কোহাত বিভাগে অবস্থিত একটি অন্যতম জেলা। কোহাত শহর হচ্ছে জেলাটির প্রধান রাজধানী শহর বা সদর দপ্তর।

ভাষা
জেলাটির প্রধান ভাষা হচ্ছে পশতু, যেখানে জনসংখ্যার প্রায় ৭৫% মানুষ ভাষাটি ব্যবহার করে থাকেন এবং বাকী ২০% হিন্দকো ভাষায় কথা বলে থাকেন। এই জেলার হিন্দকো উপভাষা হিসেবে কোহাতি ব্যবহার করে থাকে। এটি কোহাতের শহর এবং সিন্ধু নদীর কুশলগড়ে সড়কের পাশ্ববর্তী পূর্ব দিকে চলমান গ্রামগুলির মধ্যে সীমাবদ্ধ রয়েছে। এছাড়াও উর্দু (০.৮%) এবং পাঞ্জাবি (৪%) এর স্থানীয় ভাষা ব্যবহার করে থাকে।

প্রশাসন
কোহাত জেলা দুটি তহসিল নিয়ে গঠিত হয়েছে:
কোহাত
 লাচি (লাচি কোহাতের বৃহত্তম গ্রাম। কারাক জেলার সাথে দক্ষিণ সীমান্তে অবস্থিত)

তথ্যসূত্র

গ্রন্থপঞ্জি

খাইবার পাখতুনখোয়ার জেলা
কোহাত জেলা
দক্ষিণ সুদানে ইসলাম

২০১১ সালে স্বাধীনতা লাভ করে দক্ষিণ সুদান। ইসলাম ধর্মাবলম্বীরা দক্ষিণ সুদানে সংখ্যালঘু সম্প্রদায়। ২০১১ সালে সুদান থেকে পৃথক হবার জন্য আয়োজিত গণভোটকে স্বাগত জানিয়েছিলেন দেশটির মুসলমানরা।

১৯৫৬ সালে পরিচালিত এক জরিপ অনুযায়ী, দেশটির ভূখণ্ডে বসবাসকারী অধিকাংশ মানুষই খ্রিষ্টান অথবা উপজাতীয় ধর্মবিশ্বাসে বিশ্বাসী ছিলেন, ১৮% মানুষ ছিলেন মুসলিম। কিন্তু ব্যাপক মিশনারী তৎপরতা ও গৃহযুদ্ধের ফলে মুসলিমদের আনুপাতিক হার কমে যায়৷ পাশাপাশি ২০১১ সালে স্বাধীনতার সময় অনেক মুসলিম সুদানে চলে আসেন৷ 

২০১২ সালে পিউ রিসার্চ সেন্টার কর্তৃক পরিচালিত এক জরিপ অনুসারে, ২০১০ সালে দেশটির ভূখণ্ডে বসবাসকারী মুসলমানের সংখ্যা প্রায় ৬১০,০০০,  যা দক্ষিণ সুদানের মোট জনসংখ্যার ৬.২%।

তথ্যসূত্র

দেশ অনুযায়ী ইসলাম
দক্ষিণ সুদানে ইসলাম
কুররাম জেলা

কুররাম জেলা (, ) পাকিস্তানের খাইবার পাখতুনখোয়া প্রদেশের কোহাত বিভাগের একটি জেলা। ভৌগোলিকভাবে, পাকিস্তানের উত্তর-পশ্চিম অঞ্চলের কুররাম উপত্যকায় অবস্থিত। অধিকাংশ জনসংখ্যা পশতুন সম্প্রদায়ের এবং প্রধান ধর্ম ইসলাম (শিয়া ও সুন্নি)। কুররাম এজেন্সিতে বসবাসকারী প্রধান উপজাতিদের মধ্যে রয়েছে: তুরি, বঙ্গশ, মামোজাই, মুকবাল, ওরাকজাই, জাজাই (জাজি), মঙ্গল, গিলজাই এবং পারা চামকানি।

প্রশাসনিক বিভাগ
কুররাম জেলাটিতে বর্তমানে ৩টি তেহসিল নিয়ে গঠিত হয়েছে।
 কেন্দ্রীয় কুররাম তহসিল
 নিম্ন কুররাম তহসিল
 উচ্চ কুররাম তহসিল

তথ্যসূত্র

গ্রন্থপঞ্জি
 Martin, Gerald (1879). "Survey Operations of the Afghanistan Expedition; The Kurram Valley." In Proceedings of the Royal Geographical Society and Monthly Record of Geography, New Monthly Series, Vol. 1, No. 10 (Oct. 1879), pp. 617-645.
 Bowles, Gordon T. (1977). The People of Asia. London. Weidenfeld & Nicolson.
 Scott-Moncrieff, Major-General Sir George K. "The Roads of the North-West Frontier." Blackwood's Magazine, No. MCCCIV, Vol. CCXV, June 1924, pp. 743–757.
 Swinson, Arthur (1967). North-West Frontier. Frederick A. Praeger, New York, Washington.

বহিঃসংযোগ
 Fata's official site
 Brief and partial history of Kurram Agency 
 

খাইবার পাখতুনখোয়ার জেলা
কুররাম জেলা
খাইবার পাখতুনখোয়ার উপত্যকা
টার্মিনেটর: ডার্ক ফেইট

টার্মিনেটর : ডার্ক ফেইট  ২০১৮ সালের সায়েন্স ফিকশন ধর্মী চলচ্চিত্র, যেটি পরিচালনা করেছেন টিম মিলার,চিত্রনাট্য লিখেছেন ডেভিড এস. গয়ের এবং পরিচালনা করেছেন জেমস ক্যামেরন,ডেভিড এলিসন,ডানা গোল্ডবার্গ ও
ডন গ্রাঙ্গার । চলচ্চিত্রটি টার্মিনেটর ফ্র‍্যাঞ্চাইজির ষষ্ঠ কিস্তি।

অভিনয়ে
আর্নল্ড শোয়ার্জনেগার
লিন্ডা হ্যামিল্টন
ম্যাকেনজি ডেভিস
গ্যাব্রিয়েল লুনা
নাটালিয়া রেয়েস
ডিয়েগো বনেটা
এনরিক আর্স

নির্মাণ
২০১৭ সালে 'স্কাইড্যান্স মিডিয়া' সংবাদ প্রকাশ করে যে, টিম মিলার টার্মিনেটর ফ্র‍্যাঞ্চাইজির নতুন চলচ্চিত্র পরিচালনা করবেন। ডেভিড এস. গয়ের, জাস্টিন রোজসহ অন্যান্য ব্যক্তিরা জেমস ক্যামেরন ও টিম মিলারের তত্ত্বাবধায়নে চলচ্চিত্রটির স্ক্রিপ্ট লেখা শুরু করেন। ২০১৮ এর জানুয়ারিরে রটেন টম্যাটোস প্রতিবেদন প্রকাশ করে যে, চলচ্চিত্রটির খসড়া পাণ্ডুলিপি লেখা শেষ হয়ে গিয়েছে। ২০১৮ সালের ৮ মার্চ ম্যাকেঞ্জি ডেভিস চলচ্চিত্রটিতে অভিনয়ের জন্য চুক্তিবদ্ধ হন।

তাঁর আগে, ২০১৭ এর মে মাসে আর্নল্ড শোয়ার্জনেগার চলচ্চিত্রটিতে অভিনয়ের জন্য চুক্তিবদ্ধ হন। একই বছরের সেপ্টেম্বরে চলচ্চিত্রটির অভিনয়শিল্পী হিসেবে নাম যুক্ত হয় লিন্ডা হ্যামিল্টনের।

এরপর ২০১৮ এর এপ্রিলে চলচ্চিত্রে অভিনয়ের জন্য যুক্ত হন ম্যাকেনজি ডেভিস, ডিয়েগো বনেটা,গ্যাব্রিয়েল লুনা, জুড কুলি, ব্রেট অ্যাজার ও নাটালিয়া রেইস।

চলচ্চিত্রটির চিত্রগ্রহণ ২০১৮ এর মার্চে শুরু হবার কথা থাকলেও ২০১৮ সালের জুন মাসের চার তারিখে। চলচ্চিত্রটির প্রথম চিত্রগ্রহণ শুরু হয় স্পেনে এবং তখন চলচ্চিত্রটির নাম ছিল টার্মিনেটর ৬: ফোনিক্স। এরপর, চলচ্চিত্রটির চিত্রগ্রহণ সম্পন্ন হয় হাঙ্গেরির রাজধানী বুদাপেস্টে। 

২০১৮ এর জুলাই মাসের ৩০ তারিখে আর্নল্ড শোয়ার্জনেগার তার চরিত্রের শুটিং বুদাপেস্টে শুরু করেন। অতঃপর চলচ্চিত্র টিম শুটিং-এর জন্য যুক্তরাষ্ট্রে চলে যায়। আর্নল্ড শোয়ার্জনেগার অভিনীত মূল চরিত্রের চিত্রগ্রহণ ২০১৮ সালের ২৮ অক্টোবর সম্পন্ন হয়। চলচ্চিত্রটির চিত্রগ্রহণ শেষ হয় নভেম্বর মাসের শুরুর দিকে।

মুক্তি
২০১৯ সালের ফেব্রুয়ারিতে জেমস ক্যামেরনের একটি সাক্ষাৎকার থেকে জানা যায়, চলচ্চিত্রটির নাম টার্মিনেটর ৬:ফোনিক্স পরিবর্তন করে টার্মিনেটর: ডার্ক ফেইট রাখা হয়েছিল। চলচ্চিত্রটি এই নামে ২০১৯ সালের ৩১ অক্টোবর ও ১ নভেম্বর যথাক্রমে যুক্তরাজ্য ও যুক্তরাষ্ট্রে মুক্তি পাবার কথা রয়েছে।

তথ্যসূত্র

২০১৯-এর চলচ্চিত্র
ইংরেজি ভাষার চলচ্চিত্র
মার্কিন যুক্তরাষ্ট্রের চলচ্চিত্র প্রযোজনা কোম্পানি
সময় ভ্রমণ সম্পর্কে চলচ্চিত্র
বুদাপেস্টে ধারণকৃত চলচ্চিত্র
স্পেনে ধারণকৃত চলচ্চিত্র
মার্কিন বিজ্ঞান কল্পকাহিনী অ্যাকশন চলচ্চিত্র
উড়োজাহাজের পটভূমিতে চলচ্চিত্র
২০৪২-এর পটভূমিতে চলচ্চিত্র
মার্কিন যুক্তরাষ্ট্রে চলচ্চিত্র বিতর্ক
২০১০-এর দশকের ইংরেজি ভাষার চলচ্চিত্র
২০১০-এর দশকের মার্কিন চলচ্চিত্র
টুয়েন্টিয়েথ সেঞ্চুরি ফক্সের চলচ্চিত্র
মার্কিন ধারাবাহিক চলচ্চিত্র
১৯৯৮-এর পটভূমিতে চলচ্চিত্র
২০২০-এর পটভূমিতে চলচ্চিত্র
মার্কিন যুক্তরাষ্ট্রে ধারণকৃত চলচ্চিত্র
প্যারামাউন্ট পিকচার্সের চলচ্চিত্র
স্কাইড্যান্স মিডিয়ার চলচ্চিত্র
টেকনো-থ্রিলার চলচ্চিত্র
২০১০-এর দশকের নারীবাদী চলচ্চিত্র
ওরাকজাই জেলা

ওরাকজাই জেলা (, ) পাকিস্তানের খাইবার পাখতুনখোয়া প্রদেশের কোহাত বিভাগের একটি জেলা। ২০১৮ সাল পর্যন্ত, এটি কেন্দ্রীয়ভাবে প্রশাসিত উপজাতীয় অঞ্চলের একটি সংস্থা ছিল। খাইবার পাখতুনখোয়া প্রদেশের ফাতার মাধ্যমে এটি একটি জেলা হিসেবে মর্যাদা পায়। ১৯৭৩ সালের আগ পর্যন্ত, এটি এফআর কোহাতের একটি অন্যতম অংশ ছিল।

প্রশাসন 
ওরাকজাই জেলা বর্তমানে ৪টি তহসিলে নিয়ে গঠিত হয়েছে:
 কেন্দ্রীয় ওরাকজাই তহসিল
 ইসমাইল জাই তহসিল
 নিম্ন ওরাকজাই তহসিল
 উচ্চ ওরাকজাই তহসিল

তথ্যসূত্র 

 
খাইবার পাখতুনখোয়ার জেলা
বাজৌর জেলা

বাজৌর জেলা (, ) পাকিস্তানের খাইবার পাখতুনখোয়া প্রদেশের মালকান্দ বিভাগের একটি জেলা। ২০১৮ সাল পর্যন্ত, এটি কেন্দ্রীয়ভাবে প্রশাসিত উপজাতীয় অঞ্চলগুলির একটি সংস্থা ছিল, যেখানে খাইবার পাখতুনখোয়ার এফএটিএ এটিকে একত্রিত করে একটি জেলা হিসেবে গঠন করে। ২০১৭ সালের আদমশুমারীর হিসাব অনুসারে, জেলাটির জনসংখ্যা ছিল প্রায় ১,০৯৩,৬৮৪ জন এর মত। এটির সীমানা আফগানিস্তানের কুনার প্রদেশ থেকে ৫২ কিমি দুরত্বে অবস্থিত। এজেন্সি প্রশাসনের সদর দপ্তর বা রাজধানী খার শহরে অবস্থিত।

প্রশাসন
বাজৌর জেলা বর্তমানে ৭টি তহসিল নিয়ে গঠিত হয়েছে:

 বার চামার কান্দ তহসিল
 বারাং তহসিল
 খার বাজৌর তহসিল
 লাও মামুন্দ তহসিল
 ওয়ারা মামুন্দ তহসিল
 নাওয়াগাই তহসিল
 সালারজাই তহসিল
 উতমান খেল তহসিল

তথ্যসূত্র

Profiles of Pakistan's Seven Tribal Agencies

আরোপণ

খাইবার পাখতুনখোয়ার জেলা
বাজৌর জেলা
মাদানি চত্বর

মাদানি চত্বর (সিলেটী: ), মাদানি স্কয়ার  বা মাদানি পয়েন্ট নামেও পরিচিত, সিলেটের নয়াসড়ক রোডে নির্মিত একটি স্মৃতিস্তম্ভ যা সিলেটে হুসাইন আহমদ মাদানির দাওয়াতের অবদান স্মরণে নির্মিত হয়েছে। নয়াসড়ক পয়েন্টের নামকে প্রতিস্থাপিত করে ১৮ই ফেব্রুয়ারি ২০১৯ সালে এটির নির্মাণকাজ সম্পন্ন ও উন্মুক্ত করা হয়।

নির্মাণ এবং ইতিহাস
২০১৭ সালের আগস্টের প্রথম দিকে, সিলেট সিটি করপোরেশনের মেয়র, আরিফুল হক চৌধুরী নয়াসড়ক পয়েন্টে একটি স্মৃতিস্তম্ভ নির্মাণের পরিকল্পনার কথা ব্যক্ত করেছিলেন এবং হুসাইন আহমদ মাদানির নামে এটির নামকরণের কথা বলেন। নয়াসড়ক জামে মসজিদের বিপরীত পয়েন্টে অবস্থিত হওয়ায়- যেখানে একটি মসজিদ রয়েছে যেটিতে তিনি ১৯২২ সালে ইসলাম ধর্ম সম্পর্কে স্থানীয় সম্প্রদায়কে দীক্ষিত করেছিলেন। উদ্বোধনী অনুষ্ঠানের সময় মাদানির ছেলে, আসজাদ মাদানিও উপস্থিত ছিলেন।

চিত্র

অবকাঠামো 
কাঠামোটিতে চারটি স্তম্ভ রয়েছে, যা মিহরাবের মতো ডিজাইন করা হয়েছে, যেটি আকৃতিতে গোলাকার হয়ে বৃদ্ধি পেয়েছে। সবচেয়ে লম্বাটির উপর একটা বর্গাকার ব্লক আছে যেখানে আরবী শব্দ "আল্লাহু" লেখা রয়েছে। তাছাড়াও চত্বরটিতে লাইট রয়েছে যা রাতের বেলা জ্বলে ওঠে।

তথ্যসূত্র

সিলেট বিভাগের ভবন ও স্থাপনা
সিলেট
সিলেটের ভবন ও স্থাপনা
হুসাইন আহমদ মাদানি
বাংলাদেশের স্মৃতিস্তম্ভ ও স্মারক
বাংলাদেশে ইসলাম
বাংলাদেশের স্থাপত্য
জন স্টালবার্গ জুনিয়র

জন স্টালবার্গ জুনিয়র একজন চিত্রনাট্যকার ও চলচ্চিত্র পরিচালক।

কর্মজীবন
২০০৫ সালে স্বল্পদৈঘ্য চলচ্চিত্র মি. ড্রামাটিক পরিচালনা করেন তিনি।তার পূর্ণদৈর্ঘ্য চলচ্চিত্র পরিচালনায় অভিষেক ঘটে হাস্যরসাত্মক চলচ্চিত্র হাইস্কুল পরিচালনার মাধ্যমে, যা ২০১০ সালে মুক্তি পেয়েছিল। হাইস্কুল চলচ্চিত্রটির প্রিমিয়ার হয়েছিল সুদানি চলচ্চিত্র উৎসবে এবং অ্যাঙ্কর বে এন্টারটেইনমেন্টের ব্যানারে ২০১২ সালের জুন মাসের ১ তারিখে প্রেক্ষাগৃহে মুক্তি পেয়েছিল। তিনি এখন ক্রিপ্টো নামবিশিষ্ট একটি চলচ্চিত্র পরিচালনার সাথে যুক্ত আছেন, যা অদূর ভবিষ্যতে মুক্তি পাবে।

তথ্যসূত্র

চলচ্চিত্র পরিচালক
চিত্রনাট্যকার
চলচ্চিত্র ব্যক্তিত্ব
জীবিত ব্যক্তি
মার্কিন চলচ্চিত্র পরিচালক
মার্কিন পুরুষ চিত্রনাট্যকার
ঢাকা ইমপিরিয়াল কলেজ

ঢাকা ইমপিরিয়াল কলেজ হলো বাংলাদেশের একটি বেসরকারি কলেজ। এটি ১৯৯৫ সালে ঢাকাতে প্রতিষ্ঠিত হয়।

ইতিহাস
ঢাকা ইমপিরিয়াল কলেজ ১৯৯৫ সালের নভেম্বরে ঢাকা কলেজের বিপরীতে নিউ মার্কেট এলাকায় প্রতিষ্ঠিত হয়। পরে তারা রামপুরা আফতাবনগর (জহুরুল ইসলাম সিটি) তে নিজেদের ক্যাম্পাসে স্থাপন করে।

শিক্ষা কার্যক্রম
ঢাকা ইমপিরিয়াল কলেজ এইচএসসি, চার বছর মেয়াদী অনার্স ডিগ্রি প্রদান করে।

এইচএসসি 
 বিজ্ঞান
 ব্যবসায় শিক্ষা
 মানবিক
 সঙ্গীত

অনার্স 
 বাংলা বিভাগ (জাতীয় বিশ্ববিদ্যালয়ের অধীনে)
 ইংরেজি বিভাগ (জাতীয় বিশ্ববিদ্যালয়ের অধীনে)
 হিসাব বিভাগ (জাতীয় বিশ্ববিদ্যালয়ের অধীনে)
 ব্যবস্থাপনা বিভাগ (জাতীয় বিশ্ববিদ্যালয়ের অধীনে)

তথ্যসূত্র

ঢাকা জেলার মহাবিদ্যালয়
১৯৯৫-এ প্রতিষ্ঠিত শিক্ষাপ্রতিষ্ঠান
১৯৯৫-এ বাংলাদেশে প্রতিষ্ঠিত
ঢাকার বিশ্ববিদ্যালয় ও মহাবিদ্যালয়
নিম্ন সিয়াং জেলা

ভারতের উত্তর পূর্বে অবস্থিত অরুণাচল প্রদেশ রাজ্যের ২৫ টি জেলার মধ্যে একটি নিম্ন সিয়াং জেলা৷ নতুন জেলাটি পুর্বতন পূর্ব সিয়াং জেলা ও পশ্চিম সিয়াং জেলা থেকে গঠন করা হয়৷ ৫ই আশ্বিন ১৪২৪ বঙ্গাব্দে (২২শে সেপ্টেম্বর ২০১৭ খ্রিষ্টাব্দ) রাজ্যের ২২তম জেলা হিসাবে এই জেলাটির নাম আনুষ্ঠানিকভাবে ঘোষণা করা হয়৷

ইতিহাস
৭ই চৈত্র ১৪১৯ বঙ্গাব্দে (২১শে মার্চ ২০১৩ খ্রিষ্টাব্দ) অরুণাচল প্রদেশের মুখ্যমন্ত্রী নাবাম তুকি পূর্ব ও পশ্চিম সিয়াং জেলা থেকে নিম্ন সিয়াং জেলা গঠনের অনুমোদন দেন৷

অবস্থান

জনসংখ্যার উপাত্ত
জেলাটি অন্তিম ২০১১ জনগণনা-পরবর্তী সময়ে গঠন করা হয়েছে ফলে নবগঠিত জেলাটি সম্পর্কে নিখুঁত তথ্য অমিল৷ ২০১১ তহশিলভিত্তিক গণনা অনুসারে জেলাটির জনসংখ্যা ২২৬৩০ জন৷

ভাষা

প্রশাসনিক বিভাগ

তথ্যসূত্র 

অরুণাচল প্রদেশের জেলা
নিম্ন সিয়াং জেলা
২০১৩-এ অরুণাচল প্রদেশে প্রতিষ্ঠিত
ক্রিপ্টো

ক্রিপ্টো একটি আসন্ন মার্কিন চলচ্চিত্র, যেটি পরিচালনা করেছেন জন স্টালবার্গ জুনিয়র। চলচ্চিত্রটির গল্প লিখেছেন কার্লাইল ইউব্যাঙ্ক,ডেভিড ফ্রিগেরিও ও জেফ্রি ইংবার। চলচ্চিত্রটিতে অভিনয় করেছেন লুক হেমসওর্থ, অ্যালেক্সিস ব্লেডেল, জেরেমি হ্যারিস, ব্যু ন্যাপ, ভিনসেন্ট কার্থেইজার ও কার্ট রাসেল।

শ্রেষ্ঠাংশে
ব্যু ন্যাপ
লুক হেমসওর্থ
জেরেমি হ্যারিস
ভিনসেন্ট কার্থেইজার
অ্যালেক্সিস ব্লেডেল
কার্ট রাসেল

নির্মাণ
চলচ্চিত্রটির মুখ্য চিত্রগ্রহণ ২০১৮ সালের জুন মাসের ১৫ তারিখ থেকে নিউইয়র্কে শুরু হয়। জন স্টালবার্গ জুনিয়র চলচ্চিত্রটি পরিচালনা করছেন, চলচ্চিত্রটির মূল গল্প লিখেছেন জেফ্রি ইংবার, চিত্রনাট্য লিখেছেল কার্লাইল ইউব্যাঙ্ক ও ডেভিড ফ্রিগেরিও এবং পরিচালনা করছেন ইয়েল প্রোডাকশনসের জর্ডান ইয়েল লেভিন,জর্ডান বেকারম্যান ও ডেভিড ফ্রিগেরিও।

তথ্যসূত্র

মার্কিন চলচ্চিত্র
ইংরেজি ভাষার চলচ্চিত্র
২০১৯-এর চলচ্চিত্র
নিউ ইয়র্ক শহরের পটভূমিতে চলচ্চিত্র
নিউ ইয়র্ক শহরে ধারণকৃত চলচ্চিত্র
মার্কিন অপরাধ থ্রিলার চলচ্চিত্র
২০১০-এর দশকের ইংরেজি ভাষার চলচ্চিত্র
২০১০-এর দশকের মার্কিন চলচ্চিত্র
ছিছোরে

ছিছোরে (; ) একটি  হিন্দি ভাষার কমেডিধর্মী চলচ্চিত্র, যেটি পরিচালনা করেছেন নিতেশ তেওয়ারি ও পরিচালনা করেছেন সাজিদ নাদিয়াদওয়ালা। চলচ্চিত্রটি নির্মিত হচ্ছে নাদিয়াদওয়ালা গ্র‍্যান্ডসন এন্টারটেইন্টমেন্টের ব্যানারে। চলচ্চিত্রটি ২০১৯ সালের ৬ সেপ্টেম্বর মুক্তি পায়।

শ্রেষ্ঠাংশে 
 সুশান্ত সিং রাজপুত - আন্নি
 শ্রদ্ধা কাপুর - মায়া
 প্রতীক বব্বর - র‌্যাগি
 সিদ্ধার্থ - শিভা
 বরুণ শর্মা - সেক্সা
 তাহির রাজ ভাসিন - ডেরেক
 নাভিন পলিশেঠি - এসিড
 সাহার্শ শুক্ল - বক্সঅফিস
 তুষার পান্ডে - মাম্মি
 প্রশান্ত নারায়ণন
 আফরীন আলভি
 সিদ্ধার্থ থাক্কার

নির্মাণ 
চলচ্চিত্রটির কিছু অংশের চিত্রগ্রহণ সম্পন্ন হয় ভারতীয় প্রযুক্তিবিদ্যা প্রতিষ্ঠান বোম্বেতে। চলচ্চিত্রটির প্রথম ধাপের চিত্রগ্রহণ ২০১৮ সালের ৩০ সেপ্টেম্বর থেকে শুরু হয়ে ৩০ অক্টোবর পর্যন্ত চলে। এরপর দ্বিতীয় ধাপের চিত্রগ্রহণ ১৪ নভেম্বর শুরু হয়ে ১৫ ডিসেম্বর পর্যন্ত চলে।
 এরপর ২০১৯ সালের ৬ সেপ্টেম্বর ছবিটি মুক্তি পায়।

তথ্যসূত্র

বহিঃসংযোগ 
 

২০১৯-এর চলচ্চিত্র
হিন্দি ভাষার চলচ্চিত্র
ফক্স স্টার স্টুডিওসের চলচ্চিত্র
২০১০-এর দশকের হিন্দি ভাষার চলচ্চিত্র
শ্রেষ্ঠ হিন্দি পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
বুনের জেলা

বুনের জেলা (, ) পাকিস্তানের খাইবার পাখতুনখোয়া প্রদেশের মালকান্দ বিভাগের একটি জেলা। ১৯৯১ সালে একটি জেলা হওয়ার আগ পর্যন্ত, এটি সোয়াত জেলার একটি তহসিল ছিল। জেলাটির প্রধান ভাষা বা মাতৃভাষা হচ্ছে পশতু, যেখানে জনসংখ্যার প্রায় ৯৬.৬% মানুষ এই ভাষায় কথা বলে থাকে।

প্রশাসন

তহসিল
বুনের জেলায় বর্তমানে ৬টি তহসিলে রয়েছে:
 দাগার
 গাগরা
 খুদু খেল
 চমলা
 চাগহারজাই
 গাদেজাই

তথ্যসূত্র

বহিঃসংযোগ
Gaju Khan Yusufzai  
Yusufzai  at Khyber.org

খাইবার পাখতুনখোয়ার জেলা
বুনের জেলা